132. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 211 της 8/15 Ιουν. 1995 (ΦΕΚ Α΄ 112) Ανακατανομή θέσεων διπλωματικών Αρχών. Έχοντας υπόψη: 1.Το άρθρ. 17 παρ. 4 και 24 παρ. 5 του Νόμ. 419/1976 «Περί Οργανισμού του Υπουργείου Εξωτερικών» (Α 221). 2.Το άρθρ. 29Α του Νόμ. 1558/1985 (Α 137), το οποίο προσετέθη με το άρθρ. 27 του Νόμ. 2081/1992 (Α 154). 3.Το γεγονός ότι από τις διατάξεις του παρόντος δ/τος προκαλείται δαπάνη σε βάρος του Κρατικού Προϋπολογισμού. 4.Την υπ’ αριθ. 275/1995 γνωμοδότηση του Συμβουλίου της Επικρατείας μετά από πρόταση του Υπουργού Εξωτερικών αποφασίζουμε: Άρθρο μόνο.-Μία (1) θέση Πληρεξουσίου Υπουργού Α΄ ή Β΄ τάξεως μεταφέρεται από: 1.Τη Μόνιμη Αντιπροσωπεία στο F.A.O. και κατανέμεται στη Μόνιμη Αντιπροσωπεία στον ΟΑΣΕ (Βιέννη) ως θέση Πρεσβευτού - Συμβούλου. 2.Μία (1) θέση Συμβούλου Πρεσβείας Α΄ ή Β΄ τάξεως μεταφέρεται από το Γενικό Προξενείο Αμβέρσας και κατανέμεται στην Πρεσβεία Ρώμης. 3.Μία (1) θέση Συμβούλου Πρεσβείας Α΄ ή Β΄ τάξεως μεταφέρεται από το Γενικό Προξενείο Χογκ - Κόγκ και κατανέμεται στην Πρεσβεία Τελ Αβίβ. 4.Μία (1) θέση Γραμματέως Πρεσβείας Α΄ ή Β΄ τάξεως μεταφέρεται από το Προξενείο Γένοβας και κατανέμεται στο Γενικό Προξενείο Ιεροσολύμων. 5.Μία (1) θέση Γραμματέως Πρεσβείας Γ΄ τάξεως μεταφέρεται από το Γενικό Προξενείο Νέας Υόρκης και κατανέμεται στη Μόνιμη Αντιπροσωπεία στον ΟΗΕ. 6.3 θέσεις Διοικητικών Γραμματέων μεταφέρονται από τη Μόνιμη Αντιπροσωπεία στο FAO και κατανέμονται στην Πρεσβεία Βηρυτού, στο Γενικό Προξενείο Βερολίνου και στο Γενικό Προξενείο Ιεροσολύμων, αντίστοιχα. 7.2 θέσεις Φύλακα - Θυρωρού της Εξωτερικής Υπηρεσίας μεταφέρονται από τη Μόνιμη Αντιπροσωπεία στο FAO και κατανέμονται στην Πρεσβεία Βατικανού και στο Γενικό Προξενείο Σικάγου, αντίστοιχα. 8.Μία (1) θέση Οδηγού της Εξωτερικής Υπηρεσίας μεταφέρεται από τη Μόνιμη Αντιπροσωπεία στο FAO και κατανέμεται στην Πρεσβεία Ρώμης. 9.Μία (1) θέση ιδιαιτέρας Γραμματέως της Εξωτερικής Υπηρεσίας μεταφέρεται από τη Μόνιμη Αντιπροσωπεία στο FAO και κατανέμεται στην Πρεσβεία της Ρώμης. 